চাঁদের আলো

[থাম্ব|250px|চাঁদের আলোয় উজ্জ্বল বোট ক্লাব, [হোলমা, লাইসেকিল পৌরসভা|হোলমা, সুইডেন]]

**চাঁদের আলো** বা **চন্দ্রালোক** হলো মূলত চাঁদের পৃষ্ঠে বাধা পেয়ে প্রতিফলিত সূর্যের আলো। চাঁদের আলোর অধিকাংশই সূর্যের প্রতিফলিত আলো এবং সামান্য অংশই পৃথিবী থেকে প্রতিফলিত আলো।

## দীপন
চন্দ্রকলার আকারের ওপর চাঁদের আলোর তীব্রতা ব্যাপকভাবে নির্ভর করে। আবার পূর্ণ চন্দ্রও অবস্থাভেদে সাধারণত ০.০৫–০.১ লাক্স দীপন উজ্জ্বলতা প্রদর্শন করে। পৃথিবী থেকে চাঁদের নিকটতম অবস্থানের কাছাকাছি (সুপারমুনের ক্ষেত্রে) সর্বোচ্চ অবস্থানের সময় পৃথিবীর ক্রান্তীয় অঞ্চলে চাঁদের আলোর দীপন ০.৩২ লাক্স পর্যন্ত হতে পারে। পৃথিবী থেকে পূর্ণ চন্দ্রের আলোর আপাত মান সূর্যের আলোর মাত্র ।

পার্কিঞ্জি প্রভাবের কারণে চাঁদের আলো, বিশেষত পূর্ণিমার আলো অধিকাংশ কৃত্রিম আলোক উৎসের তুলনায় খালি চোখে কিছুটা নীল মনে হয়। তবে চাঁদের আলো ঠিক নীলাভ নয়। এমনকি এর আলোকে প্রায়শ "রূপালি" বলে বর্ণনা করা হলেও, চাঁদের আলোর কোনো রূপালি বৈশিষ্ট্য নেই।

চাঁদের প্রতিফলন অনুপাত হলো মাত্র ০.১৩৬। অর্থাৎ আপতিত সূর্যের আলোর মাত্র ১৩.৬% চন্দ্রপৃষ্ঠ থেকে প্রতিফলিত হয়। পৃথিবী পৃষ্ঠে পৌঁছাতে চাঁদের আলোর প্রায় ১.২৬ সেকেন্ড সময় লাগে। পৃথিবীর বায়ুমণ্ডলের বিভিন্ন কণিকায় চাঁদের আলো বিচ্ছুরিত হয়ে রাতের আকাশের উজ্জ্বলতা বৃদ্ধি করে। ফলে অনুজ্জ্বল তারা ও প্রেক্ষাপটের আকাশের মধ্যে দর্শন তুলনা হ্রাস পায়। এ কারণে জ্যোতির্বিদরা পূর্ণিমার সময়ে মহাকাশ পর্যবেক্ষণ করেন না।

## লোকসাহিত্য
লোকসাহিত্যে কখনো কখনো পূর্ণচন্দ্র বা পূর্ণিমার নেতিবাচক উপস্থাপন করা হয়। উদাহরণস্বরূপ, কোনো কোনো লোককাহিনী অনুসারে বিশেষ পূর্ণিমার রাতে পূর্ণচন্দ্রের নিচে ঘুমানোর ফলে মানুষ নেকড়ে মানবে পরিণত হয়। লোকধারণা অনুযায়ী, চাঁদের আলো চন্দ্রগ্রস্ত ব্যক্তিদের মধ্যে খারাপ লক্ষণ প্রকাশ ঘটায় এবং চাঁদের আলোয় ঘুমানোর ফলে কোনো ব্যক্তি অন্ধ বা পাগল হয়ে যায়। ক্রান্তীয় অঞ্চলে এক সময় ধারণা করা হতো চাঁদের আলোয় ঘুমানোর ফলে রাতকানা (প্রকৃতপক্ষে ভিটামিন এ এর অভাবে হয়) রোগ হয়।

ঘোড়ার পৌনঃপুনিক উভিটিসকে অনেক সময় "চাঁদকানা" হিসেবে আখ্যা দেওয়া হতো। তবে বর্তমানে চাঁদের আলোকে আর এর জন্য দায়ী মনে করা হয় না।

১৬শ শতাব্দীতে চাঁদের কিরণের কারণে গুহায় চন্দ্রদুধ নামে খনিজ চুয়ায় বলে মনে করা হতো।

## শিল্পকলায় চাঁদের আলো

চিত্র:Joseph Vernet - Night - Seaport by Moonlight - WGA24731.jpg|*সিপোর্ট বাই মুনলাইট* ("Seaport by Moonlight", চাঁদের আলোয় সমুদ্রবন্দর), ক্লড জোসেফ ভার্নেট (১৭৭১)
চিত্র:Joseph Wright of Derby - Dovedale by Moonlight - Google Art Project.jpg|*[[ডাভডেল বাই মুনলাইট]]* ("Dovedale by Moonlight", চাঁদের আলোয় ডাভডেল), জোসেফ রাইট ডার্বি (১৭৮৪)
চিত্র:Philippe-Jacques de Loutherbourg - A Philosopher in a Moonlit Churchyard.jpg|*অ্যা ফিলোসফার ইন অ্যা মুনলিট চার্চইয়ার্ড* ("A Philosopher in a Moonlit Churchyard", চন্দ্রালোকিত গির্জা প্রাঙ্গণে একজন দার্শনিক), ফিলিপ জেমস ডে লুথারবার্গ (১৭৯০)
চিত্র:Ed. Manet. Clair de lune sur le port de Boulogne.jpg|*[[দ্য পোর্ট অব বলোন বাই মুনলাইট]]* ("The Port of Boulogne by Moonlight", চাঁদের আলোয় বলোন বন্দর), এদুয়ার মানে (১৮৬৯)
চিত্র:Van Gogh - Starry Night - Google Art Project.jpg|*[[দ্য স্টারি নাইট]]* ("The Starry Night", তারাময় রাত), ভিনসেন্ট ভ্যান গঘ (১৮৮৯)
চিত্র:Stanisław_Witkiewicz_-_Wiatr_halny_1895.jpg|*হ্যালনি*, স্তানিস্লাভ উইৎকিভিজ (১৮৯৫)


### সামসময়িক শিল্পকলা
২০০৮ খ্রিষ্টাব্দে ক্যাটি প্যাটার্সন *লাইট বাল্ব টু সিমুলেট মুনলাইট* নামে একটি শিল্পকর্ম নির্মাণ করেন। পূর্ণিমার আলোর সমতুল্য বর্ণালি তৈরির জন্য তিনি ২৮৯টি বৈদ্যুতিক বাল্ব ব্যবহার করেন।

## চিত্রশালা

চিত্র:Sunrise over the VLT.jpg|অতি বৃহৎ নভোদূরবীক্ষণ যন্ত্রের উপর উজ্জ্বল চন্দ্রালোক
চিত্র:Tonsvatnet, tåke og måne.JPG|চাঁদের আলোয় উজ্জ্বল একটি হ্রদ ও এর আশেপাশের দৃশ্য
চিত্র:Giftedtypist - red moon (by).jpg|চন্দ্রগ্রহণের সময় পৃথিবীর বায়ুমণ্ডলে সূর্যালোকের বিচ্ছুরণ ও প্রতিসরণের ফলে চাঁদের রং লাল দেখাচ্ছে।
চিত্র:Earthshine Moon.jpg|পৃথিবীর আলো (পৃথিবী থেকে প্রতিফলিত পরোক্ষ সূর্যালোক) চাঁদের অন্ধকার অংশকে আলোকিত করছে, যেখানে সরাসরি সূর্যালোক উজ্জ্বল অংশকে আলোকিত করছে।
চিত্র:High ISO with long exposure.jpg|ম্যানুয়াল এক্সপোজার সেটিংসে চাঁদের আলোয় তোলা ছবির সাথে দিনের আলোয় তোলা ছবির কোনো পার্থক্য পরিলক্ষিত হয় না।


## আরও দেখুন
* দিনের আলো
* পৃথিবীর আলো (জ্যোতির্বিজ্ঞান)
* নক্ষত্রালোক

## তথ্যসূত্র

## বহিঃসংযোগ

* Phases of the Moon  at USNO
* Strange Moonlight  at Science@NASA
* Moonlight Brightness at LunarLight Photography

বিষয়শ্রেণী:আলো
বিষয়শ্রেণী:আলোর উৎস
বিষয়শ্রেণী:চন্দ্র পর্যবেক্ষণ
বিষয়শ্রেণী:চাঁদ